ไฟแนนเชียลไดเจสต์
กันกุลไปโรดโชว์ฮ่องกง
3 ต.ค. 2555

กันกุลไปโรดโชว์ฮ่องกง
น.ส.โศภชา ดำรงปิยวุฒิ์ กรรมการผู้จัดการ บริษัท กันกุลเอ็นจิเนียริ่ง (GUNKUL) กล่าวว่า บริษัทได้เดินทางไปนำเสนอข้อมูลของบริษัทให้กับนักลงทุนที่ประเทศฮ่องกง ระหว่างวันที่ 2021 ก.ย.ที่ผ่านมา โดยร่วมกับบริษัทหลักทรัพย์ ฟินันเซีย ไซรัส ปรากฏว่ามีนักลงทุนสถาบันให้ความสนใจเข้าร่วมรับฟังข้อมูลถึง 7 แห่ง สะท้อนให้เห็นว่านักลงทุนต่างชาติยังให้ความสำคัญในการเข้ามาลงทุนในบริษัทจดทะเบียนที่ประเทศไทย ที่โดยภาพรวมยังมีอัตราการเติบโตอย่างต่อเนื่อง 
นอกจากนี้ ระหว่างวันที่ 35 ต.ค. 2555 เตรียมที่จะเดินทางไปโรดโชว์ต่อให้กับนักลงทุนที่ประเทศสิงคโปร์ ซึ่งการเดินทางไปโรดโชว์ในครั้งนี้ บริษัทให้น้ำหนักไปที่การพบปะนักลงทุนรายใหม่ๆ เพื่อขยายฐานนักลงทุนให้กว้างขึ้น และเป็นการเดินทางไปเพื่อตอกย้ำให้นักลงทุนต่างชาติ เข้าใจธุรกิจและศักยภาพในการเติบโตของบริษัทมากยิ่งขึ้น
ตลท.เพิ่มชื่อ 4 บจ.เข้าข่ายเพิกถอน
ตลาดหลักทรัพย์แห่งประเทศไทย (ตลท.) ประกาศเพิ่มเหตุเพิกถอนหลักทรัพย์ของบริษัทจดทะเบียน (บจ.) ในหมวดอุตสาหกรรมปกติ (NCStage 2) คือ บริษัท เอส.อี.ซี. ออโต้เซลส์ แอนด์ เซอร์วิส (SECC) และ บจ.ที่แก้ไขการดำเนินงานไม่ได้ตามกำหนด (NPGStage 2) ประกอบด้วย บริษัท ดาต้าแมท (DTM) บริษัท เคเทค คอนสตรัคชั่น (KTECH) บริษัท ซันวู้ดอินดัสทรีส์ (SUN) เนื่องจาก บจ.ดังกล่าวยังไม่นำส่งงบการเงินประจำปี 2554 สิ้นสุดวันที่ 31 ธ.ค. 2554 ซึ่งล่าช้าเกินกว่า 180 วัน หาก บจ.ดังกล่าวไม่ส่งงบการเงินภายในวันที่ 1 เม.ย. 2556 ตลาดหลักทรัพย์อาจพิจารณาเพิกถอนหลักทรัพย์จากการเป็นหลักทรัพย์จดทะเบียน
ฮอทพอทแจกปันผลระหว่างกาล
บริษัท ฮอท พอท (HOTPOT) ได้รายงานต่อตลาดหลักทรัพย์ถึงมติที่ประชุมคณะกรรมการบริษัท กำหนดจ่ายเงินปันผลจากกำไรผลดำเนินงานระหว่างวันที่ 1 ม.ค.-30 มิ.ย. 2555 เป็นเงินสดจำนวน 0.04 บาท กำหนดจ่ายในวันที่ 30 ต.ค. 2555 
SAMTEL คว้างานการไฟฟ้าส่วนภูมิภาค
นายจง ดิลกสมบัติ กรรมการผู้จัดการใหญ่ บริษัท สามารถเทลคอม (SAMTEL) เปิดเผยว่า บริษัทได้ลงนามในสัญญาบำรุงรักษาคอมพิวเตอร์ Server และเครือข่าย AMR Data Center ของสำนักงานใหญ่การไฟฟ้าส่วนภูมิภาค มูลค่าโครงการรวม 399 ล้านบาท